wickkiey/tamil-wikipedia-markdown huggingface dataset:
# ஐன்சிலே கால்வாய்

**ஐன்சிலே கால்வாய்** (*Ainsley Canal*) என்பது இந்தியாவில் தமிழ்நாட்டின் தலைநகரான சென்னையில் அமைந்துள்ள ஒரு குறுகிய கால்வாய் ஆகும். இந்தக் கால்வாய் வில்லிவாக்கம் தொடருந்து நிலையத்திற்கு அருகில் தொடங்கி ஒட்டேரி நீரோடையில் கலக்கிறது. தொடருந்து பணியாளர்கள் குடியிருப்புகள் மற்றும் அயனாவரம் அருகே உள்ள ஒருங்கிணைந்த தொடருந்து பெட்டி தொழிற்சாலையுடன் இணைக்கிறது. இது சுமார் 3 கிலோமீட்டர் (2 மைல்) நீளம் வரை ஓடுகிறது.  

ஐன்சிலே கால்வாய் மிகவும் மாசுபட்டுள்ளது. பில்கிங்டன் சாலை, வசந்தத் தோட்டம், அப்பத்துரை பிரதான சாலை, பாளையாகரன் தெரு மற்றும் மதுரை தெருவில் வசிப்பவர்கள் கழிவுகளை இக்கால்வாயில் கொட்டுகின்றனர். 2006ஆம் ஆண்டில் தொடருந்து நிர்வாகம் இக்கால்வாயைத் தூர்வாரிய போதிலும் கால்வாயின் நிலை மேம்படவில்லை.
# கல்லணை கால்வாய்


**கல்லணை கால்வாய்** (*Grand Anicut Canal System*) அல்லது **புது ஆறு** என்பது இந்தியாவில் தமிழ்நாட்டில் மனிதனால் உருவாக்கப்பட்ட ஒரு கால்வாய் ஆகும். இது காவேரி-மேட்டூர் திட்டத்தின் ஒரு பகுதியாக 1925-1934 கட்டப்பட்டது. மேட்டூர் அணை கட்டிடக்கலைஞரான இங்கிலாந்து பொறியாளர் படையணி கட்டளையாளர் டபிள்யூ. எம். எல்லிசு, திருவிதாங்கூர் திவான் சி. பி. ராமசாமி அய்யரின் வேண்டுகோளின் பேரில் இந்தக் கால்வாயை வடிவமைத்தார்.  

இந்த கால்வாய், கல்லணை அணையின் வலது பக்கத்தில் தொடங்கி தஞ்சாவூர் மற்றும் புதுக்கோட்டை மாவட்டங்கள் வழியாகச் செல்கிறது. தஞ்சாவூரில், தஞ்சைப் பெருவுடையார் கோவில் அருகே கால்வாய் செல்கிறது. பிரதானக் கால்வாயின் நீளம் 148 கி. மீ. ஆகும். மொத்தம் 1,232 கி. மீ நீளமுள்ள 327 கிளை கால்வாய்கள் இதனுடன் உள்ளன. இந்தக் கால்வாய் 2.50 லட்சம் ஏக்கர் நிலத்திற்கு நீர்ப்பாசனம் செய்கிறது.  

அதிகபட்சமாக இக்கால்வாயில் 4,400 கன அடி வரை தண்ணீரை எடுத்துச் செல்ல முடியும். கால்வாயின் நீர் எடுத்துச் செல்லும் திறனை மேம்படுத்துவதற்காக 2,640 கோடி செலவில் ஒரு பெரிய மேம்பாட்டுத் திட்டம் அறிவிக்கப்பட்டது. இத்திட்டத்தின் மூலம் கால்வாய் முழுவதும் பைஞ்சுதை கொண்டு தரையை அமைப்பதால் நிலத்தடி நீர் உறிஞ்சப்படுவது பாதிக்கும் என்பதால் இத்திட்டத்திற்கு எதிராக பொது நல வழக்குகளும் தாக்கல் செய்யப்பட்டன.
# நஞ்சை ஊத்துக்குளி கால்வாய்

**நஞ்சை ஊத்துக்குளி கால்வாய்** (*Nanjai Uthukuli Canal*) என்பது இந்தியாவின் தமிழ்நாட்டின் ஈரோடு நகரின் தெற்குப் பகுதியில் ஓடும் ஒரு நீர்ப்பாசனக் கால்வாய் ஆகும். இந்தக் கால்வாய் சூரம்பட்டிக்கு அருகிலுள்ள பெரும்பள்ளம் அணைக்கட்டிலிருந்து இதன் நீர் ஆதாரத்தைப் பெறுகிறது.  

இந்தக் கால்வாய் சுமார் 2,500 ஏக்கர் (1,000 ஹெக்டேர்) விவசாய நிலத்திற்கு இதன் கிமீ (9.3 மைல்) பயணத்தின் மூலம் நீர்ப்பாசனம் செய்கிறது. இதன் பயணப் பாதையில் காசிபாளையம், சாசுதிரி நகர், மூலப்பாளையம், நொச்சிக்காட்டுவலசு, கருக்கம்பாளையம், சுப்பராயவலசு, லக்காபுரம், 46 புதூர், முத்துகவுண்டன்பாளையம், சின்னியம்பாளையம் மற்றும் நஞ்சை ஊத்துக்குளி ஆகிய பகுதிகள் உள்ளன. இந்தக் கால்வாய் சவதிப்பாளையம் புதூரின் வடக்கே உள்ள ஈரநிலத்திற்கு அருகே இதன் பயணத்தை நிறுத்துகிறது.  

## நகரமயமாக்கலின் தாக்கம்
ஈரோட்டில் அதிக அளவில் நகரமயமாக்கல் இருப்பதால், சுற்றியுள்ள குடியிருப்புப் பகுதிகளிலிருந்து திடக் கழிவுகள் மற்றும் கழிவுநீர் அகற்றப்படுவதால் இந்தக் கால்வாய் கடுமையாகப் பாதிக்கப்படுகிறது. நெகிழிக் கழிவுகள் மற்றும் குப்பைகள் கொட்டப்படுவது இக்கால்வாய் எதிர்கொள்ளும் முக்கிய அச்சுறுத்தலாகும். இதனால் ஆண்டின் பெரும்பகுதி வறண்டு போகிறது. ஈரோடு மாநகராட்சியின் பிற உள்ளாட்சி அமைப்புகளும் அவ்வப்போது தூய்மைப்படுத்தும் நடைமுறையை மேற்கொண்டு, நீர் வழித்தடங்களை மாசுபாட்டிலிருந்து தூய்மைப்படுத்துகின்றன.
# முகமட் சாயிட் கெருவாக்



துன் **முகமட் சாயிட் கெருவாக்** (ஆங்கிலம்; *Tun Mohammad Said Keruak* அல்லது *Tun Said Keruak*; மலாய்: *Tun Haji Mohamed Said bin Keruak*) (பிறப்பு: 15 நவம்பர் 1925; – இறப்பு: 17 நவம்பர் 1995) என்பவர் ஒரு மலேசிய அரசியல்வாதி; 1 நவம்பர் 1975 முதல் 18 ஏப்ரல் 1976 வரை, மலேசியா, சபா மாநிலத்தின் 4-ஆவது முதலமைச்சராகவும்; 1 சனவரி 1987 முதல் 31 திசம்பர் 1994 வரை சபாவின் 7-ஆவது ஆளுநராகவும் பணியாற்றியவர் ஆவார்.  

இவர் ஐக்கிய சபா தேசிய அமைப்பின் *(United Sabah National Organisation)* *(USNO)* மூத்த உறுப்பினர்களில் ஒருவரும் ஆவார். மேலும், மற்றொரு மலேசிய அரசியல்வாதியான சாலே சாயிட் கெருவாக்கின் தந்தையும் ஆவார்.  

## பொது
முகமட் சாயிட் கெருவாக் 1966 செப்டம்பர் மாதம், சபாவின் விவசாயம் மற்றும் மீன்வளத்துறை அமைச்சராக இருந்தார். பிப்ரவரி 2, 1965-இல், கோத்தா பெலுட், கூடாட், ரானாவ், கெனிங்காவ், பண்டாவ் மற்றும் லபுவான் ஆகிய இடங்களில் நீர்ப்பாசனத் திட்டத்தையும் மற்றும் 1100 ஏக்கர் நெல் வயல்கள் திட்டத்தையும் அறிவித்தார்.  

சபா ஆளுநர் பதவியை வகித்த போது, ​​ஐக்கிய சபா கட்சியில் *(Parti Bersatu Sabah - PBS)* நெருக்கடி ஏற்பட்டது. மற்றும் தீபகற்ப மலேசியாவில் இருந்து அம்னோ கொண்டுவரப்பட்டது. பல ஐக்கிய சபா தேசிய அமைப்பு (USNO) தலைவர்கள் சபாவில் சக்காரான் டன்டாய் தலைமையில் அம்னோ கட்சியை நிறுவினர். இதன் விளைவாக சபாவில் புதிய அரசாங்கம் அமைக்கப்படுவதற்கு முகமட் சாயிட் கெருவாக் பெரும் முயற்சிகளை மேற்கொண்டார்.  

ஜோசப் பைரின் கித்திங்கானுக்குப் பதிலாக சபாவின் முதலமைச்சராக சக்காரான் டன்டாய் நியமிக்கப்பட்டார். பின்னர் அவரின் மகன் சாலே சாயிட் கெருவாக் சபாவின் முதலமைச்சரானார்.  

## விருதுகள்
### மலேசிய விருதுகள்
- :
  - - Order of the Defender of the Realm (**PMN**) – **Tan Sri** (1971)
  - - Order of the Defender of the Realm (**SMN**) – **Tun** (1989)
# தாமிரபரணி நம்பியாறு இணைப்புக் கால்வாய்

**தாமிரபரணி நம்பியாறு இணைப்புக் கால்வாய்** (*Tamirabarani–Nambiar Link Canal*) என்பது தென்னிந்திய மாநிலமான தமிழ்நாட்டில் முன்மொழியப்பட்ட கால்வாய் ஆகும். இது தாமிரபரணி, கருமேனியாறு மற்றும் நம்பியாறு அணைகளை இணைக்கும் திட்டமாகும். அண்டை மாநிலங்களான கேரளா மற்றும் கர்நாடகாவிலிருந்து வரும் ஆறுகளின் நீரைத்தான் தமிழ்நாடு பெரிதும் நம்பியுள்ளது. மாநிலத்தின் திருநெல்வேலி மற்றும் தூத்துக்குடி மாவட்டங்களின் வறண்ட பகுதிகளுக்குப் பயனளிக்கும் வகையில் ஒரு திட்டத்தை மாநில அரசு திட்டமிட்டது. இந்தத் திட்டம் தாமிரபரணி ஆற்றில் உள்ள 13,000 எம். சி. எப் உபரி நீரைப் பயன்படுத்தும் என்று எதிர்பார்க்கப்படுகிறது.  

## திட்டம்
இத்திட்டத்தின் மூலம் 6, 038 எக்டேர் நிலம் பாசனத்தாகும் 17,002 எக்டேர் நிலம் நிலத்தடி நீர் செறிவூட்டல் மூலம் பயனடையும். இத்திட்டத்தினை செயல்படுத்துவதற்காக திருநெல்வேலி மாவட்டத்திலிருந்து 694 எக்டேர் நிலமும், தூத்துக்குடி மாவட்டத்திலிருந்து 106 எக்டேர் நிலமும் கையகப்படுத்தப்படும்.  

## வழி
மணிமுத்தாறு மற்றும் பாபநாசம் ஆறுகள் சங்கமிக்கும் இடத்தில் மூன்றாவது அணைக்கட்டில் உள்ள தாமிரபரணி ஆற்றிலிருந்து தற்போதுள்ள கன்னடியன் கால்வாய் வழியாக நீர் சுமார் 37 கி. மீ. நீளத்திற்குச் செல்லும். மேலும், கன்னடியன் கால்வாயுடன் இணைக்கப்படும் நீரைத் திசை திருப்புவதற்காக 6.40 கி. மீ. கீழ்நிலையில் 73 கி.மீ. நீளத்திற்கு ஒரு புதிய கால்வாய் வெட்டப்படும். இது மன்னார் வளைகுடா அருகில் உள்ள திசையன்விளையினை அடையும். ஒரு புதிய தடுப்பணை கட்டப்படும். இந்தக் கால்வாயின் குறுக்கே பல சிறிய இணைக்கும் கால்வாய்கள் கூடுதலாக அதிக நிலத்திற்குப் பயனளிக்கும் என்று எதிர்பார்க்கப்படுகிறது.
# அனூப்கர் கால்வாய்

**அனூப்கர் கால்வாய்** (*Anupgarh canal*) என்பது மேற்கு இந்தியாவின் இராசத்தான் மாநிலத்தில் சிறீ கங்காநகர் மாவட்டத்தின் தெற்குப் பகுதியிலும், பிகானேர் மாவட்டத்தின் வடமேற்கிலும் உள்ள விவசாய நிலங்களுக்கு நீர்ப்பாசனம் வழங்கும் கால்வாய் ஆகும்.  
அனூப்கர் கால்வாய்]]  
இப்பகுதியின் குடிநீர் ஆதாரமாக விளங்குவது இதுவே.  

## தோற்றம்
இது இந்திராகாந்தி கால்வாயிலிருந்து உருவாகிறது.  

## நீர்ப்பாசனம்
இது சூரத்கர் வட்டம், விஜயநகர் வட்டம், அனூப்கர் வட்டம், கர்சானா வட்டம் மற்றும் கஜுவாலா வட்டம் மற்றும் பிற நிலங்களின் விவசாய நிலங்களுக்கு நீர்ப்பாசனம் செய்கிறது.
# உமேத் சாகர் பந்த்

**உமேத் சாகர் பந்த்** (*Ummed Sagar Bandh*) என்பது இந்தியாவின் இராசத்தானில் உள்ள ஜோத்பூருக்கு அருகிலுள்ள ஒரு அணை ஆகும். இது கெய்லானா ஏரி அருகில் அமைந்துள்ளது. இந்த அணை ஜோத்பூருக்குத் தண்ணீர் வழங்குகிறது.  

இது 1936ஆம் ஆண்டில் மகாராஜா உமேத் சிங் ஆட்சியின் போது கட்டப்பட்டது.
# பீட்டர் தவளை


***மினர்வராயா பிரெவிபால்மட்டா*** (*Minervarya brevipalmata*), பொதுவாகக் **குறுகிய வலை தவளை**, பீட்டர் தவளை மற்றும் பெகு மரு தவளை என்று அழைக்கப்படுகிறது. இது தென்னிந்தியாவின் மேற்குத் தொடர்ச்சி மலையில் (மகாராட்டிரா, தமிழ்நாடு மற்றும் கேரள மாநிலங்கள்) காணப்படும் தவளை சிற்றினம் ஆகும். *மி. பிரெவிபால்மட்டா* என்பது தண்ணீர் தேங்கிய அல்லது சதுப்பு நிலப் பகுதிகளுடன் தொடர்புடைய ஒரு சிறிய அறியப்பட்ட மற்றும் அசாதாரணப் புல்வெளி தவளை ஆகும். ஆனால் இது ஈரமான காடுகளிலிருந்தும் பகுதி சீரழிந்த காடுகளிலிருந்துஂம் பதிவு செய்யப்பட்டுள்ளது.
# ராய்கர் மக்களவைத் தொகுதி


**ராய்கர் மக்களவைத் தொகுதி** (*Raigarh Lok Sabha constituency*) என்பது மத்திய இந்தியாவில் சத்தீசுகர் மாநிலத்தில் உள்ள பதினொரு மக்களவைத் தொகுதிகளில் ஒன்றாகும்.  

## சட்டமன்றப் பிரிவுகள்
ராய்கர் மக்களவைத் தொகுதி பழங்குடியினருக்கு ஒதுக்கப்பட்டுள்ளது. இது பின்வரும் சட்டமன்றத் தொகுதிகளைக் கொண்டுள்ளது.  
| 12 | ஜஷ்பூர் (பகு) | ஜஷ்பூர் | ரேமுனி பகத் | பாஜக |
| --- | --- | --- | --- | --- |
| 13 | குன்குரி (பகு) | விஷ்ணு தியோ சாய் | பாஜக |  |
| 14 | பதல்காவ் (பகு) | கோமதி சாய் | பாஜக |  |
| 15 | லைலுங்கா (பகு) | ராய்கர் | வித்யவதி சிதார் | ஐஎன்சி |
| 16 | ராய்கர் | ஓ. பி. சவுத்ரி | பாஜக |  |
| 17 | சாரங்கர் (பஇ) | சரங்கர் | உத்தாரி கண்பத் ஜாங்டே | ஐஎன்சி |
| 18 | கர்சியா | ராய்கர் | உமேஷ் படேல் | ஐஎன்சி |
| 19 | தரம்ஜைகர் (பகு) | லால்ஜீத் சிங் ராதியா | ஐஎன்சி | } |

## நாடாளுமன்ற உறுப்பினர்கள்
| 1962 | விஜய பூஷன் சிங் தியோ | அகில பாரதிய இராம ராஜ்ய பரிசத் |
| --- | --- | --- |
| 1967 | ரஜினி தேவி | இந்திய தேசிய காங்கிரசு |
| 1971 | உம்மத் சிங் ரதியா |  |
| 1977 | நர்கரி பிரசாத் சாய் | ஜனதா கட்சி |
| 1980 | புஷ்பா தேவி சிங் | இந்திய தேசிய காங்கிரஸ் (ஐ) |
| 1984 | இந்திய தேசிய காங்கிரசு |  |
| 1989 | நந்தகுமார் சாய் | பாரதிய ஜனதா கட்சி |
| 1991 | புஷ்பா தேவி சிங் | இந்திய தேசிய காங்கிரசு |
| 1996 | நந்தகுமார் சாய் | பாரதிய ஜனதா கட்சி |
| 1998 | அஜித் ஜோகி | இந்திய தேசிய காங்கிரசு |
| 1999 | விஷ்ணு தேவ் சாய் | பாரதிய ஜனதா கட்சி |
| 2004 |  |  |
| 2009 |  |  |
| 2014 |  |  |
| 2019 | கோமதி சாய் |  |
| 2024 | இராதேசியம் ராத்தியா | } |

## தேர்தல் முடிவுகள்

### 2024
# 8வது சினிமா எக்ஸ்பிரஸ் விருதுகள்


**8வது சினிமா எக்ஸ்பிரஸ் விருதுகள்** (*8th Cinema Express Awards*) என்பது 1988 ஆம் ஆண்டு ஏப்ரல் 3 ஆம் தேதி நடைபெற்ற ஒரு விருது நிகழ்வாகும். இதில் 1987 ஆம் ஆண்டில் வெளியான தென்னிந்திய படங்களில் சிறந்தவை தேர்ந்தெடுக்கபட்டு கௌரவிக்கபட்டன.  

## தமிழ்
| சிறந்த படம் | *நாயகன்* |  |  |
| --- | --- | --- | --- |
| சிறந்த நடிகர் | கமல்ஹாசன் | *நாயகன்* |  |
| சிறந்த நடிகை | ராதிகா |  |  |
| சிறந்த இயக்குநர் | மணிரத்தினம் | *நாயகன்* |  |
| சிறந்த இசையமைப்பாளர் | சந்திரபோஸ் | *மணிதன்* மற்றும் *சங்கர் குரு* | } |

## தெலுங்கு
**சிறந்த படம்**

| சிறந்த நடிகர் | நந்தமூரி பாலகிருஷ்ணா | *முவ்வ கோபாலுடு* |  |
| --- | --- | --- | --- |
| சிறந்த நடிகை | சுஹாசினி | *கௌதமி* | } |
# ஓல்மியம் ஆண்டிமோனைடு


| Name = ஓல்மியம் ஆண்டிமோனைடு</br>Holmium antimonide  
| ImageFile = NaCl polyhedra.png  
| ImageSize =  
| ImageAlt =  

| IUPACName =  
| OtherNames = ஓல்மியம் மோனோ ஆண்டிமோனைடு  

| Section1 =  
| Section2 =  
## இயற்பியல் பண்புகள்
5.7 கெல்வின் வெப்பநிலைக்கு கீழான வெப்பத்தில் இது எதிர்காந்தப் பண்பை வெளிப்படுத்துகிறது.  

ஓல்மியம் ஆண்டிமோனைடு பாறை-உப்பு வடிவில் கட்டமைக்கப்பட்டுள்ளது. கனசதுரப் படிகத் திட்டத்தில் Fm3m என்ற இடக்குழுவில் இச்சேர்மம் படிகமாகிறது.
# ஓல்மியம் ஆர்சனைடு


| Name = ஓல்மியம் ஆர்சனைடு</br>Holmium arsenide  
| ImageFile = NaCl polyhedra.png  
| ImageSize =  
| ImageAlt =  

| IUPACName =  
| OtherNames = ஓல்மியம் மோனோ ஆர்சனைடு, ஆர்சனைலிடின் ஓல்மியம்  

| Section1 =  
| Section2 =  
## இயற்பியல் பண்புகள்

HoAs வெப்பமூட்டும் போது ஓல்மியம் ஆர்சனிக் ஆவியாகும் தன்மையைக் காட்டுகிறது. ஆலைட்டு அல்லது பாறை-உப்பு வடிவில் இது கட்டமைக்கப்பட்டுள்ளது. கனசதுர வடிவத்தில் 'Fm**m'' என்ற இடக்குழுவில் இச்சேர்மம் படிகமாகிறது.
# சத்தீசு பாண்டே

**சத்தீசு பாண்டே** (*Satish Pande*) இந்தியாவைச் சேர்ந்த ஒரு மருத்துவர் ஆவார். புனே நகரத்தைச் சேர்ந்த இவர் ஒரு பாதுகாவலராகவும் ஆராய்ச்சியாளராகவும் அறியப்படுகிறார். புனேவிலுள்ள கெம் மருத்துவமனையில் கடினமான சூழ்நிலைகளில் தலையிடும் ஒரு கதிரியக்க நிபுணராக உள்ளார். இயற்கைக் கல்வி மற்றும் பாதுகாப்பில் பணிபுரியும் எலா அறக்கட்டளையை நிறுவி நடத்தி வருகிறார். எலா அறக்கட்டளை என்பது இயற்கை கல்வி மற்றும் பாதுகாப்பிற்காக அர்ப்பணிக்கப்பட்ட ஒரு அரசு சாரா பதிவு செய்யப்பட்ட தொண்டு நிறுவனமாகும். சத்தீசு பாண்டே மகாராட்டிரா அறிவியல் அகாடமியிலும், இலண்டனின் லின்னியன் சங்கத்திலும் உறுப்பினராக உள்ளார். காட்டுப் பறவைகள் பற்றிய பல ஆய்வுகளையும் இவர் வெளியிட்டுள்ளார்.  

## படைப்புகள்
வடமேற்கு தொடர்ச்சி மலையில் உள்ள பாம்பர்வாடி பீடபூமியில் பறவைகள் மீது காற்றாலைகளின் தாக்கம் பற்றிய ஆய்வு நூல் ஒன்றையும் இவர் எழுதியுள்ளார்.
# சக்காரான் டன்டாய்



துன் **சக்காரான் டன்டாய்** (ஆங்கிலம்; *Sakaran Dandai*; மலாய்: *Tun Datuk Seri Panglima Haji Sakaran bin Dandai*) (பிறப்பு: 15 ஏப்ரல் 1930; இறப்பு: 30 ஆகஸ்டு 2021) என்பவர் ஒரு மலேசிய அரசியல்வாதி; மார்ச் 1994 முதல் 26 திசம்பர் 1994 வரை, மலேசியா, சபா மாநிலத்தின் 8-ஆவது முதலமைச்சராகவும்; 1995 முதல் 2002 வரை சபாவின் 8-ஆவது ஆளுநராகவும்; ஆகஸ்டு 1986 முதல் ஏப்ரல் 1995 வரை மலேசியா, சபா, செம்பூர்ணா மக்களவைத் தொகுதியின் உறுப்பினராகவும் பணியாற்றியவர் ஆவார்.  

1990-இல், இவர் மலேசியப் பிரதமர் மகாதீர் முகமது அவர்களால் சபாவின் நிலங்கள் மற்றும் கூட்டுறவு மேம்பாட்டு அமைச்சராக நியமிக்கப்பட்டார்.  

## பொது
சக்காரான் டன்டாய், 1937-1941-ஆம் ஆண்டுகளில் செம்பூர்ணா தொடக்கப் பள்ளியில் பயின்றார். பிரித்தானிய போர்னியோவில் சப்பானிய ஆக்கிரமிப்பின் போது, ​​அவர் சில முறை சப்பானுக்கு பயணம் செய்தார். அவர் செம்பூர்ணா நகருக்குத் திரும்பியதும், சபா அரசுப் பள்ளியில் பயின்றார். மேலும், அவர் 1945-1948 வரை சமயக் கல்வி படித்தார்.  

1949-1967 வரை, அவர் செம்பூர்ணா மற்றும் லகாட் டத்துவில் சபா மாநில அரசாங்கத் துறையில் சேவை செய்தார்.  

## அரசியல் வாழ்க்கை
சக்காரான் டன்டாய் 1980-களில் நிறுவப்பட்ட சபா அம்னோவின் தலைவரானார். 1990-இல் ஜோசப் பைரின் கித்திங்கான் தலைமையிலான ஐக்கிய சபா கட்சியின் (PBS) (1976–1984) சபா மாநில அரசாங்கம் தோல்வியடைந்த பிறகு அம்னோ உருவாக்கப்பட்டது.  

1994-ஆம் ஆண்டு சபா மாநிலத் தேர்தலில், ஜோசப் பைரின் கித்திங்கான் தோற்கடிக்கப்பட்டதும், சக்காரான் டன்டாய் மார்ச் 1994-இல் சபாவின் 8-ஆவது முதலமைச்சராக நியமிக்கப்பட்டார்.  

### மகாதீர் முகமது

1994 திசம்பர் 26-இல், முதலமைச்சர் பதவி சாலே சாயிட் கெருவாக்கிடம் ஒப்படைக்கப்பட்டது. அப்போதைய மலேசியப் பிரதமர் மகாதீர் முகமது, தம்முடைய சபா மாநிலத் தேர்தல் பரப்புரையை வெற்றியடையச் செய்வதற்காகவும்; சபா மாநில அரசியல் கொந்தளிப்பைத் தீர்ப்பதற்காகவும்; சபா முதலமைச்சர் பதவியை சுழற்சி முறையில் கொண்டு வருவதற்கு முயற்சிகளை மேற்கொண்டார்.  

அதன் விளைவாக முசுலிம் பூமிபுத்ரா, சீனர் மற்றும் முசுலிம் அல்லாத பூமிபுத்ரா; ஆகிய மூன்று முக்கிய இனங்களின் தலைவர்கள் ஒவ்வொருவரும், இரண்டு ஆண்டு காலத்திற்கு சபா முதலமைச்சர் பதவிக்குத் தலைமை தாங்கினர்.  

சக்காரான் டன்டாய், சாலே சாயிட் கெருவாக், யோங் தெக் லீ, பெர்னார்ட் கிலுக் தும்போக், ஒசு சுக்காம், சோங் கா கியாட் மற்றும் மூசா அமான் என ஏழு பேர் மாறி மாறி முதல்வர் பதவியை வகித்தனர்.  

## இறப்பு
2021 ஆகஸ்டு மாதம், சக்காரான் டன்டாய் கோவிட்-19 நோயால் பாதிக்கப்பட்டு, கோத்தா கினபாலுவில் உள்ள கிளெனேகிள்ஸ் மருத்துவமனையின் தீவிர சிகிச்சை பிரிவில் அனுமதிக்கப்பட்டார். ஆகஸ்டு 30 அன்று காலை 5:30 மணிக்கு, 91 வயதான சக்காரான் டன்டாய், கோவிட்-19 காரணமாக இறந்தார். அவர் கோத்தா கினபாலு, சபா மாநில பள்ளிவாசலுக்கு அருகில் உள்ள வீரர்கள் கல்லறையில் அடக்கம் செய்யப்பட்டார்.  

## விருதுகள்
### மலேசிய விருதுகள்
- :
  - - Order of Loyalty to the Crown of Malaysia (**PSM**) – **Tan Sri** (1990)
  - - Order of the Defender of the Realm (**SMN**) – **Tun** (1996)

## பொதுத்தேர்தல்
**'''மலேசிய மக்களவை''': P187 செம்பூர்ணா மக்களவைத் தொகுதி, சபா**

| மலேசியப் பொதுத் தேர்தல், 1986 | (அசுனோ) | 6,063 | 51.26% | அப்டில்லா அப்துல் அமீட் (பெர்ஜாயா) | 4,116 | 34.80% |  |
| --- | --- | --- | --- | --- | --- | --- | --- |
| மலேசியப் பொதுத் தேர்தல், 1990 | (அம்னோ) | 10,832 | 58.85% | அப்டில்லா அப்துல் அமீட் (சுயேச்சை) | 7,574 | 41.15% | } |
# ஓல்மியம் பிசுமத்தைடு



**ஓல்மியம் பிசுமத்தைடு** (*Holmium bismuthide*) என்பது HoBi என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். ஓல்மியமும் பிசுமத்தும் சேர்ந்து இந்த இருமச் சேர்மம் உருவாகிறது.  

## இயற்பியல் பண்புகள்
ஓல்மியம் பிசுமத்தைடு பாறை-உப்பு வடிவில் கட்டமைக்கப்பட்டுள்ளது. கனசதுரப் படிகத் திட்டத்தில் cF8 என்ற இடக்குழுவில் இச்சேர்மம் படிகமாகிறது.  

## தொடர்புடைய சேர்மம்
பிசுமத்தைடு ஆக்சைடு (Ho<sub>2</sub>BiO<sub>2</sub>) சேர்மம் இதனோடு தொடர்புடைய சேர்மமாகும். இது நாற்கோண படிகவமைப்பில் காணப்படுகிறது.
# அனில் பன்சாலி

**அனில் பன்சாலி** (*Anil Bhansali*) இந்தியாவைச் சேர்ந்த ஒரு கல்வியாளராவார். மருத்துவரான அனில் பன்சாலி சண்டிகரைச் சேர்ந்தவர். உட்சுரப்பியல் துறையில் நிபுணத்துவம் பெற்றுள்ள இவருடைய ஆராய்ச்சி உட்சுரப்பியல், நீரிழிவு மற்றும் இதய நோய்கள் ஆகியனவற்றை உள்ளடக்கியதாகும். அனில் பன்சாலிக்கு மருத்துவர் பி.சி ராய் விருது வழங்கப்பட்டுள்ளது. சண்டிகரில் உள்ள முதுகலை மருத்துவக் கல்வி மற்றும் ஆராய்ச்சி நிறுவனத்தில் உட்சுரப்பியல் துறையின் தலைவராக இருந்தார். ஆசுத்திரியாவின் கிராசு பல்கலைக்கழகத்தில் வருகை தரும் பேராசிரியராகவும் இருந்தார்.  

## வெளியீடுகள்
1. உட்சுரப்பியலில் மருத்துவ சுழற்சிகள் - தொகுதி 1 மற்றும் தொகுதி 2
1. பிரித்தானிய மருத்துவ இதழில் நீரிழிவு நோயாளிகளுக்கான பூஞ்சைகளால் ஏற்படும் பூஞ்சை தொற்றுகளின் விளைவாக சுற்றுப்பாதையில் உண்டாகும் நோய்க்குறியியல் அறிகுறிகளின் விளக்கக்காட்சி மற்றும் விளைவு
1. வகை 2 நீரிழிவு மற்றும் ஆண்மைச் சுரப்பியில் புற்றுநோயின் ஆபத்து: நேச்சர் செய்தி இதழ் கண்காணிப்பு ஆய்வுகளின் மெட்டா பகுப்பாய்வு
1. வகை 2 நீரிழிவு நோயாளிகளுக்கு தன்னியக்க எலும்பு மச்சை-பெறப்பட்ட வேர் செல் மாற்று அறுவை சிகிச்சையின் செயல்திறன்.
# நெப்டியூனியம் டெட்ராபுரோமைடு



**நெப்டியூனியம் டெட்ராபுரோமைடு** (*Neptunium tetrabromide*) என்பது NpBr<sub>4</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நெப்டியூனியமும் புரோமினும் சேர்ந்து இந்த இருமச் சேர்மம் உருவாகிறது.  

## தயாரிப்பு

புரோமினுடன் உலோக நெப்டியூனியத்தைச் சேர்த்து வினைபுரியச் செய்தால் நெப்டியூனியம் டெட்ராபுரோமைடு உருவாகிறது.  
:Np + 2Br<sub>2</sub> → NpBr<sub>4</sub>  

நெப்டியூனியம்(IV) ஆக்சைடு சேர்மத்துடன் அலுமினியம் புரோமைடைச் சேர்த்து வினைபுரியச் செய்தாலும் நெப்டியூனியம் டெட்ராபுரோமைடு உருவாகும்:  

:3NpO<sub>2</sub> + 4AlBr<sub>3</sub> -> 3NpBr<sub>4</sub> + 2Al<sub>2</sub>O<sub>3</sub>  

## இயற்பியல் பண்புகள்
நெப்டியூனியம் டெட்ராபுரோமைடு செம்-பழுப்பு நிற நீருறிஞ்சும் படிகங்களாக உருவாகிறது. *P 2/c* என்ற இடக்குழுவில் a = 1.089 நானோமீட்டர், b = 0.874 நானோமீட்டர், c = 0.705 நானோமீட்டர், β = 95.19°, Z = 4. என்ற அணிக்கோவை அளவுருக்களுடன் ஒற்றைச் சரிவச்சு படிக அமைப்பில் இது படிகமாகிறது.  

## வேதியியல் பண்புகள்

நெப்டியூனியம் டெட்ராபுரோமைடை நன்றாகச் சூடுபடுத்தினால் சிதைவடைந்து நெப்டியூனியம் முப்புரோமைடு உருவாகிறது.  

:2NpBr<sub>4</sub> → 2NpBr<sub>3</sub> + Br<sub>2</sub>  

ஆண்டிமனி(III) ஆக்சைடுடன் சேர்த்து கவனமாக ஆக்சிசனேற்றம் செய்தால் நெப்டியூனியம் ஆக்சியிருபுரோமைடு உருவாகிறது:  

:NpBr<sub>4</sub> + Sb2O<sub>3</sub> → NpOBr<sub>2</sub> + 2SbOBr
# நெப்டியூனியம் மோனோகார்பைடு


**நெப்டியூனியம் மோனோகார்பைடு** (*Neptunium monocarbide*) என்பது NpC என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். நெப்டியூனியமும் கார்பனும் சேர்ந்து இந்த இருமச் சேர்மம் உருவாகிறது.  

## தயாரிப்பு
புதியதாகத் தயாரிக்கப்பட்ட நெப்டியூனியம் ஐதரைடுடன் கார்பனிச் சேர்த்து 1400 பாகை செல்சியசு வெப்பநிலையில் வினைபுரியச் செய்தால் நெப்டியூனியம் மோனோகார்பைடு உருவாகிறது.:  

:NpH<sub>x</sub> + C -> NpC + (x/<sub>2</sub>)H<sub>2</sub>↑  

## இயற்பியல் பண்புகள்
கருஞ்சாம்பல் நிறப் படிகங்களாக நெப்டியூனியம் மோனோகார்பைடு உருவாகிறது. கனசதுரப் படிகத் திட்டத்தில் *Fm3m* என்ற இடக்குழுவில் நெப்டியூனியம் மோனோகார்பைடு படிகமாகிறது.
# ஆனந்தக்கண்ணீர்


**ஆனந்தக்கண்ணீர்** (*Anandha Kanneer*) என்பது 1986 இல் கே. விஜயன் இயக்கத்தில் வெளிவந்த இந்தியத் தமிழ் நாடகத் திரைப்படமாகும். "புதியதோர் உலகம் செய்வோம்" என்ற நாடகத்தை அடிப்படையாகக் கொண்ட, இத்திரைப்படத்தில் சிவாஜி கணேசன், இலட்சுமி ஆகியோர் நடித்திருந்தனர். இத்திரைப்படம் 1986 மார்ச்சு 7 அன்று வெளியிடப்பட்டது.  

## நடிகர்கள்

## பாடல்கள்
இத்திரைப்படத்திற்கு சங்கர்-கணேஷ் இசையமைத்தனர். பாடல் வரிகளை வாலி, புலமைப்பித்தன், நா. காமராசன் ஆகியோர் எழுதியிருந்தனர்.  

## வரவேற்பு
*கல்கி<nowiki/>யின்* ஜெயமன்மதன் நீண்ட காலத்திற்குப் பிறகு ஒரு நல்ல குடும்பக் கதை என்று குறிப்பிட்டார்.
# டெட்ராமெத்தாக்சிமெத்தேன்


| ImageFile = Tetramethylorthocarbonat.svg  
| ImageSize =  
| ImageAlt =  

| PIN = டெட்ராமெத்தாக்சிமெத்தேன்  
| OtherNames = டெட்ராமெத்தில் ஆர்த்தோகார்பனேட்டு  

| Section1 =  
| Section2 =  

குளோரோபிக்ரினின் விரும்பத்தகாத பண்புகள் காரணமாக, டெட்ராமெத்தாக்சிமெத்தேனின் தயாரிப்புக்கான தொடக்கப் பொருளாக மற்ற டெட்ராபதிலீட்டு வினைத்திற மீத்தேன் வழிப்பெறுதிகள் ஆராயப்பட்டன. எடுத்துக்காட்டாக, முக்குளோரோதேன்சல்பீனைல் குளோரைடு பயன்படுத்தப்பட்டது. இது வேதியியல் போர் முகவராகவும் பயன்படுத்தப்படுகிறது. கார்பன் டைசல்பைடு மற்றும் குளோரின் ஆகியவற்றிலிருந்து எளிதில் அணுகக்கூடியதாகவும் உள்ளது.  

முக்குளோரோ அசிட்டோநைட்ரைலை அடிப்படையாகக் கொண்ட தயாரிப்பு முறையில் சிக்கல் குறைவான நிலையில் சுமார் 70% விளைபொருளை அடையலாம்:  

பிற தயாரிப்பு முறைகள் பல்வேறு நூல்களில் விளக்கப்பட்டுள்ளன.  

## பண்புகள்
டெட்ராமெத்தாக்சிமெத்தேன் நீர் போல தெளிவானதாகவும் நறுமண-வாசனையும், குறைந்த-பாகுத்தன்மை கொண்ட திரவமாகவும் காணப்படுகிறது. இது பெராக்சைடு உருவாவதற்கு எதிராக நிலைப்புத்தன்மையோடு காணப்படுகிறது..  

## பயன்கள்
கரைப்பானாகப் பயன்படுத்துவதைத் தவிர, டெட்ராமெத்தாக்சிமெத்தேன் பலபடி எரிபொருள் மின் கலங்களில் எரிபொருளாகப் பயன்படுத்தப்படுகிறது. உயர்ந்த வெப்பநிலையில் (180-200 °செல்சியசு) ஆல்க்கைலேற்றும் முகவராகப் பயன்படுத்தப்படுகிறது. மற்றும் 2-அமினோபென்சாக்சசோல்களின் தயாரிப்புக்கான வினையாக்கியாக இது பயன்படுத்தப்படுகிறது. 2-அமினோபென்சாக்சசோல் சேர்மம் மயக்க மருந்துகள், தசை தளர்த்திகள், பூஞ்சைக் கொல்லிகள் ஆகியவற்றில் பயன்படுத்தப்படும் மருந்துகளில் மூலக்கூறு கட்டுமானத் தொகுதிகளாகப் பயன்படுத்தப்படுகின்றன.  

பயன்படுத்தப்படும் பதிலிகளைப் பொறுத்து,"சுமாரானது முதல் சிறப்பானது" வரையிலான் விளைபொருள் கிடைப்பது தொடர்கிறது.
# மலகாசி மீன்கொத்தி



**மலகாசி மீன்கொத்தி** (*Malagasy kingfisher*) அல்லது மடகாசுகர் மீன்கொத்தி (*கோரிதோர்னிசு விண்ட்சையோடெசு*) என்பது அல்செடினிடே குடும்பத்தைச் சேர்ந்த ஒரு பறவை சிற்றினமாகும். இது மடகாசுகர், மயோட்டே மற்றும் கொமொரோசு ஆகிய இடங்களில் காணப்படுகிறது. இதன் இயற்கையான வாழிடம் மிதவெப்ப மண்டல அல்லது வெப்ப மண்டல சதுப்பு நிலக் காடுகள் ஆகும்.  

## வகைப்பாட்டியல்
1836ஆம் ஆண்டில் பிரான்சு இயற்கை ஆர்வலர்கள் ஜோசப் ஐடோக்சு மற்றும் பால் கெர்வாய்சு ஆகியோரால் மலகாசி மீன்கொத்தி முறையாக விவரிக்கப்பட்டு இருசொற் பெயர் *அல்செடோ வின்ட்சியோயிட்சு* என வழங்கப்பட்டது. இது ஆப்பிரிக்காவின் பிரதான நிலப்பரப்பில் பரவலாகப் பரவியிருக்கும் மலக்கைற்று மீன்கொத்தியுடன் (*கோரிதோர்னிசு கிறிசுடடசு*) நெருக்கமாகத் தொடர்புடையது. மடகாசுகரில் காணப்படும் இரண்டு மீன்கொத்திகளில் இதுவும் ஒன்றாகும். மற்றொன்று மடகாசுகர் குள்ள மீன்கொத்தி ஆகும்.  

இச்சிற்றினத்தின் கீழ் இரண்டு துணையினங்கள் உள்ளன.  

- *கோ. வி. ஜோகன்னே* மைனர்ட்சாகன், ஆர்., 1924-கொமொரோ தீவுகள்
- *கோ. வி. வின்ட்சியோயிட்சு* (ஐடோக்சு & கெர்வைசு, 1836-மடகாசுகர்

## விளக்கம்
மலகாசி மீன்கொத்தியின் உடல் நீளம் 13 முதல் 16.5 செ. மீட்டரும், எடை 22 கிராமும் உள்ளது. இது அடர் நீல நிற மேல் பாகங்கள், செம்பழுப்பு கீழ்ப் பகுதியினையும் நீல மற்றும் பச்சை நிறத் தலைப்பகுதியினையும் கொண்டுள்ளது. அலகு கருமை நிறமுடையது. பாலினங்கள் ஒரே மாதிரியானவை. *கோ. வி. ஜோகன்னே* சிற்றினத்தின் நீல நிற இறகுகள் வெளிர் மற்றும் பசுமையானவை.  

## படங்கள்
# ரஜினி தேவி



**ரஜினிகாந்த தேவி** (*Rajni Devi*) என்பவர் இந்திய அரசியல்வாதியும் முன்னாள் நாடாளுமன்ற மக்களவை உறுப்பினரும் ஆவார். இவர் 1937 சனவரி 31 அன்று சாரங்கரின் கிரிவிலாசு அரண்மனையில் பிறந்தார். தேவி, நாக்பூர் புனித ஜோசப் கன்னிமடத்திலும் நாக்பூர் பல்கலைக்கழகத்தின் லேடி அமிர்த பாய் கல்லூரியிலும் கல்வி பயின்றார். 1967ஆம் ஆண்டில், அவர் இந்திய தேசிய காங்கிரசு கட்சி வேட்பாளராக ராய்கர் மக்களவைத் தொகுதியில் போட்டியிட்டு 4ஆவது மக்களவைக்குத் தேர்ந்தெடுக்கப்பட்டார். 1971ஆம் ஆண்டில் இடைக்காலத் தேர்தலுக்காகச் சபை கலைக்கப்படும் வரை இவர் உறுப்பினராக இருந்தார்.  

## குடும்பம்
தேவி, இந்திய நாடாளுமன்ற மக்களவை மேனாள் உறுப்பினர் ராஜா நரேஷ்சந்திர சிங்கின் மகள் ஆவார். இவர் கர்னல் வீரேந்திர சிங்கை மணந்து, மத்தியப் பிரதேசத்திலுள்ள ஜபல்பூரில் வசித்து வந்தார். இவர்களுக்கு நந்திதா சிங் என்ற மகளும் சந்திரவீர் சிங் என்ற மகனும் உள்ளனர்.  

## இறப்பு
தேவி 31 ஆகத்து 2019 அன்று காலமானார்.
# இலாகோட்டா ஏரி

**இலாகோட்டா ஏரி** (*Lakhota Lake*) என்பது இந்திய மாநிலமான குசராத்து ஜாம்நகரின் மையத்தில் அமைந்துள்ள செயற்கையாக உருவாக்கப்பட்ட ஏரி. இந்த ஏரி இலாகோட்டா தலாவ் அல்லது இரன்மால் ஏரி என்று பிரபலமாக அறியப்படுகிறது. இலாகோட்டா கோட்டை இந்த ஏரியில் ஒரு சிறிய தீவில் அமைந்துள்ளது. இந்த ஏரி ஜாம்நகர் தொடருந்து நிலையத்திலிருந்து 5 கி. மீ. தொலைவில் அமைந்துள்ளது. இது ஜாம்நகர் நகரத்தின் மிகப்பெரிய நீர்நிலைகளில் ஒன்றாகும். மேலும் ஜாம்நகரில் பார்வையிட வேண்டிய முக்கிய இடங்களில் இதுவும் ஒன்றாகும்.  

## வரலாறு
18ஆம் நூற்றாண்டில் இலாகோட்டா கோட்டை மற்றும் இலாகோட்டா ஏரி இரண்டும் கிங் ஜாம் ரன்மால் என்பவரால் கட்டப்பட்டன. இந்த ஏரி பொழுதுபோக்கு மையமாகவும் சுற்றுலாத் தலமாகவும் அறியப்படுகிறது. இந்த ஏரி 75 பல்வேறு வகையான பறவைகள் உட்படப் பல அரிய விலங்குகளின் இருப்பிடமாகவும் உள்ளது.
# டெட்ராகுளோரோயெத்திலீன் கார்பனேட்டு



**டெட்ராகுளோரோயெத்திலீன் கார்பனேட்டு** (*Tetrachloroethylene carbonate*) என்பது C<sub>3</sub>Cl<sub>4</sub>O<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். C<sub>2</sub>Cl<sub>4</sub>O<sub>2</sub>CO என்ற அமைப்பு வாய்பாட்டாலும் இதை அடையாளப்படுத்த முடியும். ஒரு கார்பனேட்டு எசுத்தராக இச்சேர்மம் வகைப்படுத்தப்படுகிறது.  

## தயாரிப்பு
எத்திலீன் கார்பனேட்டை ஒளியால் தூண்டி குளோரினேற்றம் செய்தால் டெட்ராகுளோரோயெத்திலீன் கார்பனேட்டு உருவாகிறது. பல ஆக்சாலைல் குளோரைடு சேர்மங்களைத் தயாரிக்க இதுவொரு முன்னோடிச் சேர்மமாகப் பயன்படுகிறது.  

டெட்ராகுளோரோயெத்திலீன் கார்பனேட்டு ஒரு இலூயிசு காரமாகச் செயல்படுகிறது. மேலும் இது இலூயிசு அமில ஆண்டிமனி பெண்டாகுளோரைடுடன் ஓர் அணைவுச் சேர்மத்தை உருவாக்குகிறது. டெட்ராகுளோரோயெத்திலீன் கார்பனேட்டு முப்பியூட்டைலமீனுடன் சேர்ந்து வினைபுரிந்து, பாசுச்சீனை உருவாக்குகிறது.
# 9வது சினிமா எக்ஸ்பிரஸ் விருதுகள்


**9வது சினிமா எக்ஸ்பிரஸ் விருதுகள்** (*9th Cinema Express Awards*) என்பது 9 மார்ச் 1989 அன்று நடந்த ஒரு விருது நிகழ்வாகும். விழாவில் *சினிமா எக்ஸ்பிரஸ் இதழ்* ஆசிரியர் வி. ராமமூர்த்தி சிறப்புரையாற்றினார். 1988 ஆம் ஆண்டு வெளியான தென்னிந்திய திரைப்படங்களில் விருதுக்குரியவை, பத்திரிகை வாசகர்களால் தேர்ந்தெடுக்கப்பட்டன. டயனோரா தொலைக்காட்சியின் விற்பனை மேலாளரும், நிகழ்ச்சியின் இணை விளம்பரதாரருமான ஜி. லட்சுமா ரெட்டி, திரைப்படத் துறையில் சிறந்து விளங்குபவர்களுக்கு டயனோரா கோல்டு சினி விருதுகளையும் அறிவித்தார்.  

மலையாளம், கன்னடம், தெலுங்கு ஆகிய மொழிகளுக்கு நான்கு வகை விருதுகள் மட்டுமே தேர்வு செய்யப்பட்டடன.  
}}
# சாரன்கர் மக்களவைத் தொகுதி



**சாரன்கர்** **மக்களவைத் தொகுதி** (*Sarangarh Lok Sabha constituency*) என்பது மத்திய இந்தியாவில் சத்தீசுகர் மாநிலத்தில் முன்னர் செயல்பாட்டில் இருந்து நீக்கப்பட்ட ஒரு மக்களவைத் தொகுதி ஆகும். இது 2009-இல் நீக்கப்பட்டது.  

## சட்டமன்றப் பிரிவுகள்
சாரன்கர் மக்களவைத் தொகுதி பின்வரும் சட்டமன்றத் தொகுதிகளைக் கொண்டிருந்தது.  

1. சரியா
1. சாரன்கர்
1. பாம்கர்
1. மல்காரோடா
1. சந்திரபூர்
1. பல்லாரி
1. காஸ்டோல்
1. பட்காவ்

## நாடாளுமன்ற உறுப்பினர்கள்

- 1952-76: *தொகுதி இல்லை*
- 1977: கோவிந்த்ராம் மிரி, ஜனதா கட்சி
- 1980: பரசு ராம் பரத்வாச்சு, இந்திய தேசிய காங்கிரசு
- 1984: பரசு ராம் பரத்வாச்சு, இந்திய தேசிய காங்கிரசு
- 1989: பரசு ராம் பரத்வாச்சு, இந்திய தேசிய காங்கிரசு
- 1991: பரசு ராம் பரத்வாச்சு, இந்திய தேசிய காங்கிரசு
- 1996: பரசு ராம் பரத்வாச்சு, இந்திய தேசிய காங்கிரசு
- 1998: பரசு ராம் பரத்வாச்சு, இந்திய தேசிய காங்கிரசு
- 1999: பி. ஆர். குட், பாரதிய ஜனதா கட்சி
- 2004: குகரம் அஜ்கல்லே, பாரதிய ஜனதா கட்சி
- 2008 *முதல் தொகுதி இல்லை*

பார்க்க: கோர்பா (மக்களவைத் தொகுதி)
# சுர்குஜா மக்களவைத் தொகுதி



**சர்குஜா மக்களவைத் தொகுதி** (*Sarguja Lok Sabha constituency*) மத்திய இந்தியாவில் சத்தீசுகர் மாநிலத்தில் உள்ள பதினொரு மக்களவைத் தொகுதிகளில் ஒன்றாகும்.  

## சட்டமன்றப் பிரிவுகள்
சர்குஜா மக்களவைத் தொகுதி பழங்குடியினருக்கு ஒதுக்கப்பட்டுள்ளது. இது பின்வரும் சட்டமன்றத் தொகுதிகளால் ஆனது.  
| 4 | பிரேம்நகர் | சூரஜ்பூர் | பூலான் சிங் மராபி | பாஜக |
| --- | --- | --- | --- | --- |
| 5 | பட்காவ் | லட்சுமி ராஜ்வாடே | பாஜக |  |
| 6 | பிரதாப்பூர் (பகு) | பலராம்பூர் | சகுந்தலா சிங் போர்ட்டி | பாஜக |
| 7 | ராமானுஜ்கஞ்ச் (பகு) | ராம்விச்சார் நேதம் | பாஜக |  |
| 8 | சாம்ரி (பகு) | உதேஸ்வரி பைக்ரா | பாஜக |  |
| 9 | லந்த்ரா (பகு) | சர்குஜா | பிரபோத் மின்ஸ் | பாஜக |
| 10 | அம்பிகாபூர் | ராஜேஷ் அகர்வால் | பாஜக |  |
| 11 | சீதாபூர் (பகு) | ராம்குமார் டோப்போ | பாஜக | } |

## நாடாளுமன்ற உறுப்பினர்கள்
| 1952 | சண்டிகேஷ்வர் சரண் சிங் ஜூடோ | இந்திய தேசிய காங்கிரசு |
| --- | --- | --- |
| பாபு நாத் சிங் |  |  |
| 1957 | சண்டிகேஷ்வர் சரண் சிங் ஜூடோ |  |
| பாபு நாத் சிங் |  |  |
| 1962 | பாபு நாத் சிங் |  |
| 1967 |  |  |
| 1971 |  |  |
| 1977 | லாராங் சாய் | ஜனதா கட்சி |
| 1980 | சக்ரதாரி சிங் | இந்திய தேசிய காங்கிரசு (ஐ. |
| 1984 | லால் விஜய் பிரதாப் சிங் | இந்திய தேசிய காங்கிரசு |
| 1989 | லாராங் சாய் | பாரதிய ஜனதா கட்சி |
| 1991 | கேல்ஸாய் சிங் | இந்திய தேசிய காங்கிரசு |
| 1996 |  |  |
| 1998 | லாராங் சாய் | பாரதிய ஜனதா கட்சி |
| 1999 | கேல்ஸாய் சிங் | இந்திய தேசிய காங்கிரசு |
| 2004 | நந்த் குமார் சாய் | பாரதிய ஜனதா கட்சி |
| 2009 | முராரிலால் சிங் |  |
| 2014 | கமல்பன் சிங் மராபி |  |
| 2019 | ரேணுகா சிங் |  |
| 2024 | சிந்தாமணி மகராஜ் | } |

## தேர்தல் முடிவுகள்

### 2024
# பிளைத் கொண்டைக் கழுகு



**பிளைத் கொண்டைக் கழுகு** (*Blyth's hawk-eagle-நிசேட்டசு அல்போனிஜெர்*) என்பது நடுத்தர அளவிலான கொன்றுண்ணி பறவைச் சிற்றினம் ஆகும். இது முன்னர் *இசுபைசேடசு* பேரினத்தின் கீழ் வைக்கப்பட்டது. மற்ற கழுகுகளைப் போலவே, இது அசிபிட்ரிடே குடும்பத்தைச் சேர்ந்தது.  

## வாழிடம்
இது மலாய் தீபகற்பம், சிங்கப்பூர், சுமாத்திரா மற்றும் போர்னியோவில் காணப்படுகிறது. இது திறந்தவெளிகளில் காணப்படும் வனப்பறவை. இருப்பினும் தீவுகளில் காணப்படும் பறவைகள் அதிக மர அடர்த்தியை விரும்புகின்றன. இது மரத்தில் குச்சிகளைக் கொண்டு கூடு கட்டி, முட்டையிடுகிறது. ஒரு தடவை ஒரே ஒரு முட்டையினை மட்டுமே இடும்.  

## விளக்கம்
இது சுமார் 50-60 செ.மீ. உடல் நீளமுடைய மிகவும் சிறிய கழுகு ஆகும். முதிர்வடைந்த பறவையின் வாலின் மேல் மற்றும் கீழ்ப் பகுதியில் வெள்ளை நிறப் பட்டை காணப்படும். கருப்பு நிறமுடைய இப்பறவையின் மார்பில் கருப்பு புள்ளிகள் காணப்படும். இது தனித்துவமான கொண்டை ஒன்றைக் கொண்டுள்ளது. இளம் பறவைகள் அடர் பழுப்பு நிறத்தில் உள்ளன. மேலும் வெளிர் பழுப்பு தலை மற்றும் கீழ்ப் பகுதிகளைக் கொண்டுள்ளன.  

இங்கிலாந்து விலங்கியல் நிபுணரும் வங்காள ஆசியச் சங்கத்தின் அருங்காட்சியகத்தின் கண்காணிப்பாளருமான எட்வர்ட் பிளைத்தினை நினைவுகூரும் வகையில் இதற்குப் பொதுவான பெயர் வைக்கப்பட்டுள்ளது.
# எத்தில் பென்சோயேட்டு



**எத்தில் பென்சோயேட்டு** (*Ethyl benzoate*) என்பது C<sub>9</sub>H<sub>10</sub>O<sub>2</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். பென்சாயிக் அமிலம் மற்றும் எத்தனால் ஆகியவற்றை ஒன்றாகச் சேர்த்து ஒடுக்க வினைக்கு உட்படுத்தினால் இந்த எசுத்தர் உருவாகும். நிறமற்ற திரவமான இது தண்ணீரில் கிட்டத்தட்ட கரையாது. ஆனால் பெரும்பாலான கரிம கரைப்பான்களுடன் கலக்கும்.  

பல ஆவியாகும் எசுத்தர்களைப் போலவே, எத்தில் பென்சோயேட்டும் இனிப்பு, பழம், செர்ரி மற்றும் திராட்சை என விவரிக்கப்படும் ஒரு இனிமையான வாசனையைக் கொண்டுள்ளது. சில வாசனை திரவியங்கள் மற்றும் செயற்கை பழ சுவைகளில் எத்தில் பென்சோயேட்டு ஓர் அங்கமாகும்.  

## தயாரிப்பு
ஆய்வகத்தில் எத்தில் பென்சோயேட்டு தயாரிப்பதற்கான எளிய மற்றும் பொதுவாகப் பயன்படுத்தப்படும் முறையானது பென்சாயிக் அமிலத்துடன் எத்தனாலையும் வினையூக்கியாகக் கந்தக அமிலத்தையும் சேர்த்து அமில எசுத்தராக்கல் வினைக்கு உட்படுத்தினால் எத்தில் பென்சோயேட்டு உருவாகும். :  

:
# பங்கிம் முகர்ஜி


**பங்கிம் முகர்ஜி** (*Bankim Mukherjee*; 1896-1961) வங்காளப் பொதுவுடைமை அரசியல்வாதி ஆவார். இவர் இந்தியப் பொதுவுடைமைக் கட்சியிலிருந்து ஒத்துழையாமை இயக்கத்தில் பங்கேற்றார். மேலும், பல்வேறு தொழிற்சங்கங்கள் மற்றும் விவசாயிகள் அமைப்புகளை ஏற்பாடு செய்தார். இவரது மனைவி சாந்தா பாலேராவ் அகில இந்திய தொழிற்சங்க காங்கிரசின் உதவிச் செயலாளராக இருந்தார்.  

## அரசியல் வாழ்க்கை
முகர்ஜி 1920களில் அரசியலில் தீவிரமாக ஈடுபட்டார். வங்காளத்தில் நடந்த சட்ட மறுப்பு இயக்கம் மற்றும் சணல் ஆலை தொழிலாளர் சங்கப் போராட்டங்களில் பங்கேற்றார். 1921இல் முகர்ஜி தனது நண்பர் ராதாராமன் மித்ராவுடன் இட்டாவாவுக்குச் சென்று ஒத்துழையாமை இயக்கத்தில் பங்கேற்றார். அங்கு இவர்கள் கைது செய்யப்பட்டு சிறையில் அடைக்கப்பட்டனர். சிறையிலிருந்து விடுவிக்கப்பட்ட பிறகு. மோதிலால் நேரு உத்தரவைப் பின்பற்றி இவர் வங்காளத்திற்குத் திரும்பினார். மேலும் சுயாட்சிக் கட்சியில் சேர்ந்து பணியாற்றத் தொடங்கினார்.  

, பங்கிம் முகர்ஜி, பூரன் சந்த் ஜோஷி, சோம்நாத் லகிரி ஆகியோர், 1937 ]]  

## பொதுவுடைமை இயக்கம்
பூபேந்திரநாத் தத்தாவைச் சந்தித்த பிறகு இவர் பொதுவுடைமை இயக்கத்தில் ஈர்க்கப்பட்டார். விவசாயிகள் மற்றும் தொழிலாளர் இயக்கத்தில் ஈடுபட்டார். அப்துல் மோமின் மற்றும் அப்துர் ரெசாக் கான் ஆகியோருடன் இணைந்து தொழிலாளர் வேலைநிறுத்தங்களை ஏற்பாடு செய்தார். 1936இல் இந்தியப் பொதுவுடைமைக் கட்சி உறுப்பினரானார். 1937இல் வங்காள சட்டப்பேரவைக்குத் தேர்ந்தெடுக்கப்பட்ட இவர், இந்தியப் பொதுவுடைமைக் கட்சியின் முதல் சட்டமன்ற உறுப்பினராகத் தேர்ந்தெடுக்கப்பட்டார். 1943இல் நடைபெற்ற கட்சியின் முதல் அகில இந்திய மாநாட்டிற்குப் பிறகு, அகில இந்திய விவசாயிகள் சங்கத்தின் தலைவராக தேர்ந்தெடுக்கப்பட்டார். மேலும் அதன் துணைத் தலைவராகவும் பொதுச் செயலாளராகவும் பணியாற்றினார்.  

பங்கிம் ஜோஷி 1952 மற்றும் 1957 ஆம் ஆண்டுகளில் பட்ஜ் பட்ஜ் தொகுதியிலிருந்து மேற்கு வங்க சட்டப் பேரவைக்குத் தேர்ந்தெடுக்கப்பட்டார்.  

## இறப்பு
ஜோஷி தனது 64வது வயதில் 1961 நவம்பர் 15 அன்று இறந்தார்.
# சோம்நாத் லகிரி


**சோம்நாத் லகிரி** (*Somnath Lahiri*; 1 செப்டம்பர் 1909-19 அக்டோபர் 1984) ஒரு இந்திய அரசியல்வாதியும், எழுத்தாளரும் மற்றும் இந்தியப் பொதுவுடைமைக் கட்சியின் தலைவரும் ஆவார். இவர் வங்காளத்திலிருந்து இந்திய அரசியலமைப்பு நிர்ணய மன்றத்தின் உறுப்பினராக இருந்தார். பின்னர் 1957 முதல் 1977 வரை மேற்கு வங்க சட்டப் பேரவைக்கு உறுப்பினராகத் தேர்ந்தெடுக்கப்பட்டார். மேலும் 1967 முதல் 1970 வரை அமைச்சராகவும் பணியாற்றினார்.  

1930 ஆம் ஆண்டில் வங்காளப் புரட்சியாளர் பூபேந்திரநாத் தத்தாவின் வழிகாட்டுதலின் கீழ் லகிரி மார்க்சியத்தில் ஈர்க்கப்பட்டார். ஆரம்பத்தில், இரயில்வே தொழிலாளர் சங்கத்தில் பணிபுரிந்தார். மேலும் இந்தியப் பொதுவுடைமைக் கட்சியின் கொல்கத்தா குழுவைக் கட்டியெழுப்புவதில் முனைவர் ரோனன் சென் மற்றும் அப்துல் கலீம் ஆகியோருடன் முக்கியப் பங்கு வகித்தார்.  

## ஆரம்பகால அரசியல் வாழ்க்கை
சோம்நாத் லகிரி 1931இல் இந்தியப் பொதுவுடைமைக் கட்சியில் சேர்ந்தார். கொல்கத்தா இரயில் மற்றும் டிராம் தொழிலாளர்கள் சங்கத்தில் பணியாற்றத் தொடங்கினார். 1933 ஆம் ஆண்டில், ஜம்சேத்பூரில் டாட்டா ஸ்டீல் நிறுவனத்தின் முதல் தொழிலாளர் சங்கத்தை ஏற்பாடு செய்தார்.  

எஸ். எஸ். மிராஜ்கர் கைது செய்யப்பட்டதைத் தொடர்ந்து 1935இல் இவர் கட்சியின் இடைக்கால பொதுச் செயலாளராகவும் தேர்ந்தெடுக்கப்பட்டார். இருப்பினும், சில மாதங்களுக்குப் பிறகு கைது செய்யப்பட்டார். இவருக்கு பதிலாக பி. சி. ஜோஷி அப்பதவிக்கு நியமிக்கப்பட்டார்.  

1938 ஆம் ஆண்டு கட்சியின் தீர்மானத்தின்படி, இவர் முசாபர் அகமது மற்றும் பங்கிம் முகர்ஜி ஆகியோருடன் இடதுசாரி ஒருங்கிணைப்புக் குழுவில் சேர்ந்தார். 1944 ஆம் ஆண்டில் கொல்கத்தா மாநகராட்சியின் வரலாற்று சிறப்புமிக்க துப்புரவாளர்கள் வேலைநிறுத்தத்திற்கும் இவர் தலைமை தாங்கினார்.  

சோம்நாத் வங்காளத்திற்கு தனது தளத்தை மாற்றி பணியாற்றத் தொடங்கினார். 1944 ஆம் ஆண்டில் தொழிலாளர் தொகுதியிலிருந்து கொல்கத்தா மாநகராட்சிக்கு கட்சியின் மாமன்ற உறுப்பினராகத் தேர்ந்தெடுக்கப்பட்டார்.  

## படைப்புகள்
சோம்நாத் லகிரி நன்கு அறியப்பட்ட அரசியல் அறிஞரும் எழுத்தாளரும் ஆவார். 1931 ஆம் ஆண்டில் இவர் *தி ஸ்டேட் அண்ட் ரெவல்யூஷன்* என்ற புத்தகத்தை வங்காள மொழியில் மொழிபெயர்த்தார். *சம்யோபாத்* (சோசலிசம்) இவரது மற்றொரு புத்தகம் வெளியானது. இவர் இடதுசாரி அரசியல் நாளேடான சுவாதிநாட்டாவின் ஆசிரியராகவும் இருந்தார். *ஞானசக்தி*, *ஆகே சோலோ*, *கலாநதர்* *களியூஜெர் கோல்போ* போன்ற இதழ்களிலும் பல கட்டுரைகளை எழுதினார். சோம்நாத் லகிரியின் சிறுகதைத் தொகுப்பு முதன்முதலில் 1967 இல் வெளியிடப்பட்டது.  

தொழிலாள வர்க்கத்திற்காக *அபிஜான்* மற்றும் *ஜாங்கி மஸ்தூர்* என்ற முதல் வங்காள மற்றும் இந்திப் பத்திரிகைகளை இவர் வெளியிட்டார்.
# வளையபெண்டனோன்



**வளையபெண்டனோன்** (*Cyclopentanone*) என்பது C<sub>5</sub>H<sub>8</sub>O என்ற மூலக்கூற்று வாய்ப்பாட்டால் விவரிக்கப்படும் ஒரு கரிம வேதியியல் சேர்மமாகும். (CH<sub>2</sub>)<sub>4</sub>CO என்ற அமைப்பு வாய்பாட்டாலும் இதை அடையாளப்படுத்தலாம். வளைய கீட்டோன் சேர்மமான இது நிறமற்றதாகவும் ஆவியாகக் கூடியதாகவும் கானாப்படுகிறது.  

## தயாரிப்பு
உயர்ந்த வெப்பநிலையில் பேரியம் ஐதராக்சைடுடன் ​​அடிப்பிக் அமிலத்தைச் சேர்த்து சூடுபடுத்தினால் கீட்டோனாக்கல் வினை நிகழ்ந்து வளையபெண்டனோன் உருவாகிறது:  
:(CH<sub>2</sub>)<sub>4</sub>(CO<sub>2</sub>H)<sub>2</sub> → (CH<sub>2</sub>)<sub>4</sub>CO + H<sub>2</sub>O + CO<sub>2</sub>  

## பயன்கள்
வளையபெண்டனோன் வாசனை திரவியங்கள் தயாரிக்க உதவும் ஒரு பொதுவான முன்னோடிச் சேர்மமாகும். குறிப்பாக மல்லிகை மணம் இதனுடன் தொடர்பானது. 2-பெண்டைல்- மற்றும் 2-எப்டைல்வளையபெண்டனோன் ஆகியவை சில எடுத்துக்காட்டுகளாகும். வளையபெண்டனோன் ஒரு பல்துறை செயற்கை இடைநிலை ஆகும். வளையபெண்டோபார்பிட்டால் தயாரிப்பதற்கான முன்னோடியாகவும் இச்சேர்மம் பயன்படுகிறது.  

பென்சிகுரான் என்ற பூச்சிக்கொல்லி மற்றும் வளையபெண்டமீன், பெண்டெத்தில்வளையனோன் போன்றவற்றைத் தயாரிக்கவும் வளையபெண்டனோன் பயன்படுத்தப்படுகிறது.
# சாலே சாயிட் கெருவாக்


**சாலே சாயிட் கெருவாக்** (ஆங்கிலம்; *Salleh Said Keruak*; மலாய்: *Datuk Seri Panglima Dr Mohamed Salleh bin Tun Haji Mohamed Said*) (பிறப்பு: 10 சூலை 1958) என்பவர் ஒரு மலேசிய அரசியல்வாதி; 28 டிசம்பர் 1994 முதல் 26 மே 1996 வரை, மலேசியா, சபா மாநிலத்தின் 9-ஆவது முதலமைச்சராகவும்; 29 சூலை 2015 முதல் 10 மே 2018 வரை மலேசிய தகவல் தொடர்புதுறை அமைச்சராகவும்; 31 டிசம்பர் 2010 முதல் 28 ஜூலை 2015 வரை மலேசியா, சபா மாநில சட்டமன்றத் தலைவராகவும்; 19 பிப்ரவரி 1994 முதல் சபா, உசுக்கான் சட்டமன்றத் தொகுதியின் சட்டமன்ற உறுப்பினராகவும் சேவை செய்தவர் ஆவார்.  

மேலும் இவர் சபா மாநிலத்தின் 4-ஆவது முதலமைச்சராகவும்; சபா மாநிலத்தின் 7-ஆவது ஆளுநராகவும் பணியாற்றிய முகமட் சாயிட் கெருவாக் அவர்களின் மகனும் ஆவார்.  

## பொது

இவர் கனடா, வான்கூவர், சைமன் பிரேசர் பல்கலைக்கழகத்தில் இளங்கலைப் பட்டதாரி; மேலும் மலேசிய புத்ரா பல்கலைக்கழகத்தில் அரசியல் அறிவியல் துறையில் முனைவர் பட்டம் பெற்றவர் ஆவார்.  

பட்டப் படிப்பை முடித்த பிறகு, 1984-இல் கோத்தா பெலுட் மாவட்ட அதிகாரியாக நியமிக்கப்பட்டார். பின்னர் 1986 முதல் 1994 வரை ஜோசப் பைரின் கித்திங்கான்; மற்றும் சக்காரான் டன்டாய் ஆகிய சபா முதல்வர்களின் அரசியல் செயலாளராகப் பணியாற்றினார்.  

அத்துடன், அவர் சபாவின் அமைச்சரவையில் சில பதவிகளையும் வகித்தார். பல ஆண்டுகளாக, அவர் சபா மாநிலத்தின் நிதி அமைச்சராகவும், உள்ளாட்சித் துறை அமைச்சராகவும், வீட்டுவசதி மற்றும் துணை முதல்வராகவும் பணியாற்றினார்.  

## அரசியல் வாழ்க்கை

28 டிசம்பர் 1994 அன்று, பிரதமர் மகாதீர் முகமது அவரை சபா மாநிலத்தின் முதலமைச்சராக நியமித்தார். சபா மாநிலத்தின் முதலமைச்சராக இருந்த அவரின் பதவிக்காலம் 26 மே 1996-இல் முடிவடைந்தது. இவருக்குப் பின்னர் சபா முற்போக்கு கட்சியின் (SAPP) தலைவரான யோங் தெக் லீ சபா மாநிலத்தின் முதலமைச்சராக நியமிக்கப்பட்டார்.  

4 சனவரி 2010 அன்று, அப்போதைய சபா முதலமைச்சர் மூசா அமான், அவரை தன் அரசாங்கத்தின் அறிவியல் மற்றும் தொழில்நுட்ப அமைச்சராக நியமித்தார். அதே ஆண்டு திசம்பர் 31 அன்று, அவர் சபா மாநில சட்டமன்றத்தின் தலைவராக நியமிக்கப்பட்டார்.  

6 அக்டோபர் 2019 அன்று, மக்கள் நீதிக் கட்சியில் (பிகேஆர்) சேர்வதற்கு உறுப்பினர் விண்ணப்பத்தை சமர்ப்பித்ததாக ஒப்புக் கொண்டார். இருப்பினும் 30 சூன் 2020 அன்று, 2020 அரசியல் நெருக்கடிக்குப் பிறகு மக்கள் நீதிக் கட்சியில் சேருவதற்கான விண்ணப்பத்தை அவர் மீட்டுக் கொண்டார். 9 செப்டம்பர் 2020 அன்று, மீண்டும் அம்னோவில் இணைந்தார்.  

## விருதுகள்
### மலேசிய விருதுகள்
- :
- :
  - - Order of Kinabalu (**PGDK**) – **Datuk** (1990)
  - - Order of Kinabalu (**SPDK**) – **Datuk Seri Panglima** (1996)
  - அமைதிக்கான நீதிபதி விருது (**JP**) (2015)
- :
  - - Exalted Order of Malacca (**DGSM**) – **Datuk Seri** (1996)
# யோங் தெக் லீ


**யோங் தெக் லீ** (ஆங்கிலம்; *Yong Teck Lee*; மலாய்: *Datuk Seri Panglima Yong Teck Lee*) (பிறப்பு: 3 அக்டோபர் 1958) என்பவர் ஒரு மலேசிய அரசியல்வாதி ஆவார்.  

- மே 1996 முதல் மே 1998 வரை, மலேசியா, சபா மாநிலத்தின் 10-ஆவது முதலமைச்சராகவும்;
- சூலை 1990 முதல் திசம்பர் 1995 வரை சபாவின் முதலமைச்சராகவும்;
- 1999 - 2002-ஆம் ஆண்டுகளில் காயா நாடாளுமன்ற உறுப்பினராகவும்;
- ஏப்ரல் 1985 முதல் செப்டம்பர் 2002 வரை சபா, லிக்காஸ் சட்டமன்றத் தொகுதியின் சட்டமன்ற உறுப்பினராகவும் சேவை செய்தவர் ஆவார்.

## பொது

மேலும் இவர் சனவரி 1994 முதல், சபா மக்கள் கூட்டணி (GRS) மற்றும் பெரிக்காத்தான் நேசனல் (PN) ஆகியவற்றின் ஓர் அங்கமான சபா முற்போக்கு கட்சியின் (SAPP) 1-ஆவது தலைவர் மற்றும் நிறுவனர் ஆவார்.  

அத்துடன், சபா மக்கள் கூட்டணி (GRS); மற்றும் பெரிக்காத்தான் நேசனல் (PN) ஆகிய இரு கூட்டணிகளின் துணைத் தலைவராகவும் உள்ளார்.  

## அரசியல் வாழ்க்கை

யோங் தெக் லீ, 28 மே 1996-இல், சபாவின் முதலமைச்சரானார். சபா மாநிலத்தில் பாரிசான் நேசனல் கூட்டணியால் ஏற்பாடு செய்யப்பட்ட இரண்டு ஆண்டு சபா முதலமைச்சர் பதவி சுழற்சியில் பணியாற்றினார். அவர் அதற்கு முன்பு துணை முதல்வராகப் பணியாற்றினார்.  

1994-இல் அவர் ஐக்கிய சபா கட்சியில் இருந்து பதவி துறப்பு செய்தார். ஐக்கிய சபா கட்சியின் தலைமைத்துவத்தின் மீதான அதிருப்தியைக் காரணம் காட்டி, சபா முற்போக்கு கட்சியை நிறுவினார். இருப்பினும், புதிய சபா முற்போக்கு கட்சி, ஐக்கிய சபா கட்சி (PBS) தலைமையிலான பாரிசான் நேசனல் கூட்டணியில் உறுப்பினரானது.  

## சர்ச்சைகள்
மலேசியத் தேர்தல் குற்றச் சட்டம் 1954-இன் கீழ், யோங் தெக் லீ மீது சுமத்தப்பட்ட ஊழல் தொடர்பான குற்றத்தைத் தொடர்ந்து; அவர் செப்டம்பர் 2002 முதல், லிக்காஸ் சட்டமன்ற உறுப்பினர் பதவி; மற்றும் காயா நாடாளுமன்ற உறுப்பினர் பதவி; ஆகிய இரு பதவிகளில் இருந்து பதவி நீக்கம் செய்யப்பட்டார். எனவே, அவர் ஐந்து ஆண்டுகளுக்கு தேர்தலில் போட்டியிட அனுமதிக்கப்படவில்லை.  

18 சூன் 2008 அன்று, அப்துல்லா அகமது படாவியின் தலைமைத்துவத்தின்ன் மீது தன் கட்சி நம்பிக்கை இழந்துவிட்டதாக யோங் தெக் லீ அறிவித்தார். மலேசிய நாடாளுமன்றத்தில் பிரதமர் அப்துல்லா அகமது படாவியின் மீது நம்பிக்கையில்லா தீர்மானத்தை முன்மொழியும் நடவடிக்கையையும் அவர் ஆதரித்தார்.  

## கல்வி

அரசியலில் நுழைவதற்கு முன்பு, யோங் தெக் லீ, கோத்தா கினபாலுவில் வழக்கறிஞராகப் பணி புரிந்தார்.  
இவர் இலண்டன் பல்கலைக்கழகத்தில் சட்டத்துறையில் பட்டம் பெற்றவர் ஆவார்.  

## விருதுகள்
### மலேசிய விருதுகள்

- :
  - - Order of Meritorious Service (**PJN**) – **Datuk** (1996)
- :
  - - Order of Kinabalu (**PGDK**) – **Datuk** (1990)
  - - Order of Kinabalu (**SPDK**) – **Datuk Seri Panglima** (2007)
# யூதேய மலைகள்



யூதேய மலைகள் (*Judaean Mountains*) அல்லது யூதேயக் குன்றுகள் அல்லது எபிரோன் மலைகள் என்பது இஸ்ரேல், மேற்குக் கரை பகுதிகளான எருசலேம், எபிரோன் உள்ளிட்ட பல விவிலிய நகரங்கள் அமைந்துள்ள உள்ள ஒரு மலைத்தொடர் ஆகும். மலைகள் உயரத்தைக் கொண்டவை. யூதேய மலைகளை எபிரோன் மலை முகடு, எருசலேம் மலை முகடு, யூதேய மலைச்சரிவுகள் உட்பட பல துணைப் பகுதிகளாகப் பிரிக்கலாம்.  

யூதேய மலைகள் யூத அரசின் (கிமு 930-586) மையப்பகுதியை உருவாக்கியது. அங்கு ஆரம்பகால யூத குடியேற்றங்கள் தோன்றின.
# சாவகம் பருந்து கழுகு


**சாவகம் பருந்து கழுகு** (*Javan Hawk-eagle-நிசேட்டசு பார்தெல்சி*) என்பது *அசிப்பிட்ரிடே* குடும்பத்தைச் சேர்ந்த நடுத்தர அளவிலான அடர் பழுப்பு நிறக் கொன்றுண்ணிப் பறவை சிற்றினம் ஆகும். இது இந்தோனேசியாவின் தேசியப் பறவையாகும். இங்கு இது பொதுவாகக் கருடா பஞ்சசிலாவின் நிஜ வாழ்க்கை மாதிரி என்று குறிப்பிடப்படுகிறது. இது இந்து மதம் மற்றும் புத்த மதத்தில் பறவை போன்ற தெய்வமான கருடனைக் குறிப்பதால் மக்களால் ஈர்க்கப்பட்டுள்ளது. இதைக் கண்டுபிடித்த பார்டெல்சு குடும்பத்தை நினைவுகூரும் வகையில் இதன் விலங்கியல் பெயர் வைக்கப்பட்டுள்ளது.  

## வகைப்பாட்டியல்
*இசுபிசைட்டசு* பேரினக் கழுகுகளின் இறகுகளின் மாறுபாடு காரணமாக, சாவகம் பருந்து கழுகு 1953 வரை தனிச் சிற்றினமாக அங்கீகரிக்கப்படவில்லை. இது முன்பு *இசுபிசைட்டசில்* வைக்கப்பட்டது. கழுகுகளின் பல-மரபணு இன வரலாற்று ஆய்வு விரிவான பல்வேறு தொகுதிமரபு உயிரினத் தோற்றத்தினை வெளிப்படுத்துகிறது.  

## விளக்கம்
சாவகம் பருந்து கழுகு தோராயமாக செமீ (24 அங்குலம்) உடல் நீளத்தினைக் கொண்டது. இதன் தலை மற்றும் கழுத்து கருமை நிறத்தில் இருக்கும். அடிப்பகுதியில் பெரிய கருப்பு நிறப் பட்டைக் காணப்படும். கம்பீரமான மற்றும் சிக்கலான வடிவிலான இந்தக் கழுகு இதன் தலையில் ஒரு நீண்ட, கருப்பு முகடுகளைக் கொண்டுள்ளது. இந்த முகடு கிட்டத்தட்ட செங்குத்தாக வெள்ளை நிறத்தில் உள்ளது. கிரீடம் கருப்பு நிறத்திலும், செம்பழுப்பு தலையுடன் கழுத்தின் மேற்புறம் காணப்படும். பின்புறம் மற்றும் இறக்கைகள் அடர் பழுப்பு நிறத்தில் உள்ளன. பரந்த நுரையுடன் கூடிய கோடுகளைக் கொண்ட இலகுவான பழுப்பு வாலும், தொண்டை கருப்பு நிறக் கோடுகளுடன் நுரை வெள்ளை நிறத்தில் உள்ளது. இக்கோடுகள் வெண்மை மார்பகம் மற்றும் அடிப்பகுதி வரை ஓடுகிறது. இவை செம்பழுப்பு நிறத்துடன் தடித்த பட்டையுடன் காணப்படும். இளம் பறவைகள் நிறத்தில் ஒத்தவை, ஆனால் தெளிவான அடிப்பகுதிகளையும் மந்த நிறத் தலையையும் கொண்டுள்ளன. பாலின வேறுபாடுகள் இல்லை.  

## வாழிடமும் பரவலும்
இந்தோனேசியாவில் காணப்படும் சாவகம் பருந்து கழுகு, சாவகத் தீவின் ஈரப்பதமான வெப்பமண்டலக் காடுகளில் காணப்படுகிறது. கிழக்கு சாவகம்த்தில் இதன் வரம்பில் செம்பூ தீவு, புரோமோ டெங்கர் செமெரு தேசிய பூங்கா, மேரு பெடிரி தேசியப் பூங்கா மற்றும் அலாசு புர்வோ தேசியப் பூங்கா ஆகியவை அடங்கும். கெபுன் பினடாங் பண்டுங் போன்ற உயிரியல் பூங்காக்களிலும் இதைக் காணலாம்.  

## நடத்தை
சாவகம் பருந்து கழுகு ஒரு துணை வாழ்க்கையின் மேற்கொள்வதாக நம்பப்படுகிறது. பெண் பொதுவாக ஒரு முட்டையைக் காட்டில் காணப்படும் மரத்தின் மேல் உள்ள ஒரு கூட்டில் இடுகிறது. இதன் உணவில் முக்கியமாகப் பறவை, பல்லி, பழந்தின்னி வௌவால் மற்றும் பாலூட்டிகள் உள்ளன.  

## பாதுகாப்பு
சாவகம் பருந்து கழுகு அரிதான கொன்றுண்ணிப் பறவைகளில் ஒன்றாகும். தொடர்ச்சியான வாழிட இழப்பு, குறைவான எண்ணிக்கை, வரையறுக்கப்பட்ட வரம்பு மற்றும் சில பகுதிகளில் வேட்டையாடுதல் காரணமாக, இது பன்னாட்டு இயற்கைப் பாதுகாப்புச் சங்கத்தினால் அச்சுறுத்தப்பட்ட உயிரினங்களின் செம்பட்டியலில் அழிவாய்ப்பு இனமாக மதிப்பிடப்பட்டுள்ளது.
# விளையாட்டிற்கான நடுவர் தீர்ப்பாயம்


, சுவிட்சர்லாந்து]]  

**விளையாட்டிற்கான நடுவர் தீர்ப்பாயம்** (**Court of Arbitration for Sport**,**CAS**; , **TAS**) 1984ஆம் ஆண்டு விளையாட்டுகள் தொடர்பான சிக்கல்களுக்கு இணக்கத்தீர்வு காணும் நோக்கத்துடன் நிறுவப்பட்ட பன்னாட்டு அமைப்பாகும். இதன் தலைமையகம் சுவிட்சர்லாந்தின் லோசான் நகரில் அமைந்துள்ளது. இதன் நீதிமன்றங்கள் நியூயார்க்கு நகரம், சிட்னி, மற்றும் லோசான் நகரங்களில் அமைந்துள்ளன. தற்காலிக மன்றங்கள் அப்போதைய ஒலிம்பிக் விளையாட்டுகள் நடைபெறும் இடத்தில் நிறுவப்படுகின்றன.  

இதனுடன் ஒருங்கிணைந்து **விளையாட்டுகளுக்கான நடுவர் தீர்ப்பாய பன்னாட்டு மன்றம்** (International Council of Arbitration for Sport, **ICAS**) நிறுவப்பட்டு இரண்டும் ஒரே தலைவரின் கீழ் இயங்குகின்றன. 20 பேர் அடங்கிய குழுவான இந்தப் பன்னாட்டு மன்றம் தீர்ப்பாயத்தின் நிதி மேலாண்மை மற்றும் நிதி நிறுவலுக்கு பொறுப்பு வகிக்கின்றது. இந்த மன்ற உறுப்பினர்களே விளையாட்டிற்கான நடுவர் தீர்ப்பாயத்தின் தலைமை இயக்குநரை தெரிந்தெடுக்கின்றனர்.
# புரோமித்தியம்(III) சல்பைடு



**புரோமித்தியம்(III) சல்பைடு** (*Promethium(III) sulfide*) என்பது Pm<sub>2</sub>S<sub>3</sub> என்ற மூலக்கூற்று வாய்ப்பாட்டால் விவரிக்கப்படும் ஒரு கனிம வேதியியல் சேர்மமாகும். புரோமித்தியமும் கந்தகமும் சேர்ந்து இந்த இருமச் சேர்மம் உருவாகிறது.  

## இயற்பியல் பண்புகள்
புரோமித்தியம்(III) சல்பைடு நேர்சாய் சதுரக் கட்டமைப்பில் கார்னெட்டு எனப்படும் கோமேதகச் சிவப்பு நிறப் படிகங்களாக உருவாகிறது. *I*3*d* என்ற இடக்குவில் படிகமாகி α மற்றும் β வடிவங்களில் காணப்படுகிறது.
# சுலாவெசி பருந்து கழுகு


**சுலாவெசி பருந்து கழுகு** (*Sulawesi hawk-eagle -நிசேட்டசு லான்சியோலேட்டசு*)(முன்பு *இசுபிசைட்டசு* பேரினத்தின் கீழ் வைக்கப்பட்டிருந்தது. இது செலிபிசு பருந்து கழுகு என்றும் அழைக்கப்படுகிறது.  

## விளக்கம்
சுலாவெசி பருந்து கழுகு ஒரு நடுத்தர அளவிலான, தோராயமாக செமீ (25 அங்குலம்) நீளமுள்ள, *அசிப்பிட்ரிடே* குடும்பத்தைச் சேர்ந்த பழுப்பு நிறக் கொன்றுண்ணிப் பறவை ஆகும். முதிர்ச்சியடைந்த கழுகுகள் செம்பழுப்பு நிறத்தில் குறியிடப்பட்ட தலையினையும் மார்பு இறகுகளையும் கொண்டுள்ளது. இதன் மார்பு இறகுகளுடன் அடர்-பழுப்பு நிற இறகுகளுடன் கீழே கருப்பு-வெள்ளை நிறத்தில் உள்ளன. இளம் கழுகுகளின் தலையும் அடிப்பகுதியும் வெள்ளை நிறத்தில் காணப்படும்.  

## வாழிடமும் உணவும்
இந்தோனேசியாவில் அகணிய உயிரியாகக் காணப்படும் சுலாவேசி பருந்து கழுகு, சுலாவேசி மழைக்காடுகள் மற்றும் அதன் துணைத் தீவுகளான பூட்டன், முனா, பங்காய் மற்றும் சூலா தீவுகளில் காணப்படுகின்றன. இங்கு முக்கியமாகப் பறவை, பல்லி, பாம்பு மற்றும் பாலூட்டிகளை உணவாக உண்ணுகின்றன.  

இதன் வாழிட வரம்பு முழுவதும் பரவலாக, சுலவேசி பருந்து கழுகு காணப்படுகிறது. பன்னாட்டு இயற்கை வரலாற்றுச் சங்கத்தின் செம்பட்டியலில் தீவாய்ப்புக் கவலை குறைந்த இனமாக மதிப்பிடப்பட்டுள்ளது. இது பன்னாட்டு வர்த்தகத்தின் அச்சுறுத்தல்களிலிருந்து அழிந்து வரும் தாவரங்கள் மற்றும் விலங்குகளைப் பாதுகாப்பதற்கான பலதரப்பு ஒப்பந்த பின் இணைப்பு II இல் பட்டியலிடப்பட்டுள்ளது.
# துர்க் மக்களவைத் தொகுதி



**துர்க் மக்களவைத் தொகுதி** (*Durg Lok Sabha constituency*) மத்திய இந்தியாவில் சத்தீசுகர் மாநிலத்தில் உள்ள 11 மக்களவைத் தொகுதிகளில் ஒன்றாகும்.  

## சட்டமன்றப் பிரிவுகள்
மத்தியப் பிரதேசம் மற்றும் சத்தீசுகரில் உள்ள பெரும்பாலான மக்களவைத் தொகுதிகள் 8 சட்டமன்றத் தொகுதிகளைக் கொண்டிருந்தாலும், சத்தீசுகரிலுள்ள துர்க் மற்றும் ராய்ப்பூர் மக்களவைத் தொகுதிகள் ஒன்பது சட்டமன்றத் தொகுதிகளைக் கொண்டுள்ளன. மேலும் மத்தியப் பிரதேசத்தில் உள்ள சிந்த்வாரா மற்றும் சத்னா மக்களவைத் தொகுதிகள் 7 தொகுதிகளை மட்டுமே கொண்டுள்ளன.  

துர்க் மக்களவைத் தொகுதி பின்வரும் ஒன்பது சட்டமன்றத் தொகுதிகளைக் கொண்டுள்ளது.  
| 62 | பதான் | துர்க். | பூபேஷ் பாகல் | ஐஎன்சி |
| --- | --- | --- | --- | --- |
| 63 | துர்க் ஊரகம் | லலித் சந்திரகர் | பாஜக |  |
| 64 | துர்க் நகரம் | கஜேந்திர யாதவ் | பாஜக |  |
| 65 | பிலாய் நகர் | தேவேந்தர் சிங் யாதவ் | இதேகா |  |
| 66 | வைசாலி நகர் | ரிகேஷ் சென் | பாஜக |  |
| 67 | அகிவாரா (பஇ) | டோமன்லால் கொர்செவாடா | பாஜக |  |
| 68 | சாஜா | பெமேதாரா | ஈஸ்வர் சாஹு | பாஜக |
| 69 | பெமேதாரா | தீபேசு சாகு | பாஜக |  |
| 70 | நவகர் (எஸ். சி. சி.) | தயாள்தாசு பாகேல் | பாஜக | } |

## நாடாளுமன்ற உறுப்பினர்கள்
| 1952 | வசுதியோ எஸ் கிரோலிகர் | இந்திய தேசிய காங்கிரசு |
| --- | --- | --- |
| குரு கோசைன் அகம் தாஸ்ஜி |  |  |
| பகவதி சரண் சுக்லா |  |  |
| 1957 | மோகன் லால் பக்லியல் |  |
| 1962 |  |  |
| 1967 | விஸ்வநாத் தமாஸ்கர் |  |
| 1968^ | சண்டலால் சந்திரக்கர் |  |
| 1971 |  |  |
| 1977 | மோகன் ஜெயின் | ஜனதா கட்சி |
| 1980 | சண்டலால் சந்திரக்கர் | இந்திய தேசிய காங்கிரசு |
| 1984 | இந்திய தேசிய காங்கிரசு |  |
| 1989 | புருசோத்தம் கௌசிக் | ஜனதா தளம் |
| 1991 | சண்டலால் சந்திரக்கர் | இந்திய தேசிய காங்கிரசு |
| 1996 | தாராச்சந்த் சாகு | பாரதிய ஜனதா கட்சி |
| 1998 |  |  |
| 1999 |  |  |
| 2004 |  |  |
| 2009 | சரோஜ் பாண்டே |  |
| 2014 | தாம்ராத்வாஜ் சாகு | இந்திய தேசிய காங்கிரசு |
| 2019 | விஜய் பாகல் | பாரதிய ஜனதா கட்சி |
| 2024 |  |  |
^ இடைத்தேர்தல்  

## தேர்தல் முடிவுகள்
### 2024
# கோர்பா மக்களவைத் தொகுதி



**கோர்பா மக்களவைத் தொகுதி** (*Korba Lok Sabha constituency*) என்பது இந்தியாவில் சத்தீசுகர் மாநிலத்தில் உள்ள 11 மக்களவைத் தொகுதிகளில் ஒன்றாகும். எல்லை நிர்ணய ஆணையத்தின் பரிந்துரையின் பேரில் இது உருவாக்கப்பட்டது.  

## சட்டமன்றப் பிரிவுகள்
கோர்பா மக்களவைத் தொகுதி பின்வரும் சட்டமன்றத் தொகுதிகளைக் கொண்டுள்ளது.  
| 1 | பரத்பூர்-சோன்கத் (பகு) | கோரியா | ரேணுகா சிங் | பாஜக |  |
| --- | --- | --- | --- | --- | --- |
| 2 | மனேந்திரகர் | ஷியாம் பிஹாரி ஜெய்ஸ்வால் | பாஜக |  |  |
| 3 | பைகுந்த்பூர் | பய்யாலால் ராஜ்வாடே | பாஜக |  |  |
| 20 | ராம்பூர் (பகு) | கோர்பா | பூல் சிங் ரதியா | இதேகா |  |
| 21 | கோர்பா | லக்கான் லால் தேவங்கன் | பாஜக |  |  |
| 22 | காட்கோரா | பிரேம்சந்த் படேல் | பாஜக |  |  |
| 23 | பாலி-தனகர் (பகு) | துலேஷ்வர் மார்க்கம் | கோகக |  |  |
| 24 | மார்வாகி (பகு) | கௌரேலா-பெந்திரா-மார்வாகி | பிரணவ் குமார் மர்பாச்சி | பாஜக | } |

## நாடாளுமன்ற உறுப்பினர்கள்
| 2009 | சரண் தாசு மகந்த் | இந்திய தேசிய காங்கிரசு |
| --- | --- | --- |
| 2014 | பன்சிலால் மகதோ | பாரதிய ஜனதா கட்சி |
| 2019 | ஜோத்சனா மகந்த் | இந்திய தேசிய காங்கிரசு |
| 2024 |  |  |

## தேர்தல் முடிவுகள்

### 2024